**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең *җаваплары***

**2022-2023 нче уку елы**

**10 нчы сыйныф**

**Максималь балл – 50**

**Тестны эшләгез. (10 балл)**

1. Тартык авазларга бирелгән характеристакаларның хаталысын билгеләгез. (**1 балл**)

а) [w] – ирен-ирен, өрелмәле

**ә) [н] – тел алды, йомык**

б) [қ] – кече тел, йомык

2. Басым ахыргы иҗегенә төшә торган сүзләрне билгеләгез. (**1 балл**)

**а) каракны, малайларныкы**

ә) елдагычы, кабинага

б)күрмәдем, курыкмыйм

3. Орфографик принципларга туры килгән мисалларны табыгыз. (**1 балл**)

а) фонетик принцип

ә) морфологик принцип

б) тарихи-традицион принцип

в) график принцип

1. әнкәй, унбер
2. майор, биология
3. тәрәзә, гөл
4. 4 нче йорт, җылылык 18° тан югары

а 3; ә 1; б 4; в 2

4. Хәл фигыльләр рәтен билгеләгез. (**1 балл**)

**а) менгергәч, балкытып**

ә) кайтыргамы, йөгергән

б) урларга, курыкмыйм

5. Фразеологик сүзтезмәне билгеләгез. (**1 балл**)

а) мыек чолгыйлары

**ә) киресенә катып тора**

б) шофёр агай янына чүмәште

6. *чүмәште* сүзенең синонимын билгеләгез.(**1 балл**)

а) егылды

ә) утырды

**б) чүгәләде**

7.  *көймә борыны* сүзтезмәсе күчерелмә мәгънәнең кайсы төренә карый? (**1 балл**)

**а) метафора**

ә) метонимия

б) синекдоха

8. Фарсы теленнән кергән алынма сүзләрне билгеләгез. (**1 балл**)

а) карлыгач, малай, карак, чокыр, юртак

ә) тәртип, хат, рәсем, сәгать, каләм

**б) сәүдә, шәһәр, каһарман, гәүһәр, әсәр, әсир**

9.  *Малай бик батыр кыяфәттә борынын чөйде* җөмләсендә *борынын* сүзе җөмләнең кайсы кисәге? (**1 балл**)

**а) тәмамлык**

ә) ия

б) хәл

10. Хәбәр ителә торган фикерне эмоциональ яктан бәяләүне белдерә торган модаль сүзләрне билгеләгез.(**1 балл**)

а) **гаҗәп, кызганыч, үкенеч**

ә) әлбәттә, һичшиксез, бәхәссез

б) бәлки, бугай, мөгаен

**II. Теоретик бирем. (5 балл)**

**Аваз ияртемнәре турында языгыз һәм алты мисал китерегез.**

Аваз ияртемнәре – төрле тавыш һәм авазларга охшатып ясала торган сүзләр. Аваз ияртемнәре мөстәкыйль сүз төркемнәренә керә. Алар кеше, кош-корт, хайван, җансыз предметлар, табигать күренешләре чыгарган тавышларны белдерә.

Кешенең сөйләм органнарында барлыкка килгән тавышларга (кых-кых – йөткерү, эһ-м-м-м – тамак кыру, тә-тә-тә – күп сөйләшү һ. б.), кеше хәрәкәте тудырган тавышларга (лап-лоп – аяк тавышы, дөбер-шатыр – авыр әйберләрне кузгату, күчерү һ. б.), йорт хайваннары, ерткыч җәнлекләр, кош-корт, бөҗәкләр чыгарган авазларга (мияу – мәче кычкыру, у-у-у – бүре улау, кикрикүк – әтәч кычкыру, без-без – чебен безелдәү һ. б.) охшатып ясалган аваз ияртемнәре була.

Аваз ияртемнәреннән мөстәкыйль мәгънәле сүзләр дә ясала: кыштырдау, шыгырдау, безелдәү, гөжләү, ялт-йолт итү һ.б.

**III. Гамәли-иҗади бирем. (35 балл)**

1. *елдагыча* сүзенә фонетик анализ ясагыз. (10 балл)

ел-да-гы-ча – [йыл-да-гы́-ча]

хәрефләр: е, л, д, а, г, ы, ч, а

авазлар:

[й] – парсыз яңгырау, сонор, өрелмәле, тел уртасы, авыз тартыгы;

[ы] – арткы рәт, урта күтәрелешле, иренләшмәгән, кыска сузык аваз;

[л] – парсыз яңгырау, сонор, ярымйомык, тел алды, авыз тартыгы;

[д] – парлы яңгырау, саңгырау пары [т], йомык, тел алды, авыз тартыгы;

[а] – арткы рәт, түбән күтәрелешле, иренләшмәгән, озын сузык аваз;

[ғ] – парлы яңгырау, саңгырау пары [қ], йомык, кече тел, авыз тартыгы;

[ы] – арткы рәт, урта күтәрелешле, иренләшмәгән, кыска сузык аваз;

[ч] – парлы саңгырау, яңгырау пары [җ], өрелмәле, тел алды, авыз тартыгы;

[а] – арткы рәт, түбән күтәрелешле, иренләшмәгән, озын сузык аваз;

\_\_\_\_\_\_\_\_\_\_\_

8 хәреф, 9 аваз. Сингармонизм законына буйсына.

1. Җөмлә кисәкләренең асларына сызыгыз (10 балл)

Карлыгачны, елдагыча, йөк машинасының әрҗәсенә менгергәч, малай кабинага чүмәште.

Карлыгачны алам да Җиләктау чокырына качам да китәм, берәү дә табалмый!

1. “Ат чабышы – Сабантуйның күрке” темасына 15 җөмләдән торган бәйләнешле текст төзеп языгыз. (15 балл)