**Татар телендә гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең *җаваплары***

**2022-2023 нче уку елы**

**7 нче сыйныф**

**Максималь балл – 50**

**I. Тестны эшләгез. (10 балл)**

1. [а] тартык авазына дөрес бирелгән характеристиканы табыгыз.

а) [а] **–** иренләшкән, түбән күтәрелешле, озын, арткы рәт сузыгы

ә) [а] **–** иренләшмәгән, урта күтәрелешле, озын, арткы рәт сузыгы

б) **[а] – иренләшмәгән, түбән күтәрелешле, озын, арткы рәт сузыгы**

2. Ясалу урыны буенча **[**й**]** тартыгы –

а) тел арты тартыгы

ә) **тел уртасы тартыгы**

б) тел алды тартыгы

3. Ясалу ысулы буенча **[**й**]** тартыгы –

а) йомык

ә) **өрелмәле**

б) ярымйомык

4. [р] тартык авазына дөрес бирелгән характеристиканы табыгыз.

а) **[р] – парсыз яңгырау, сонор, калтыраулы, тел алды, авыз тартыгы**

ә) [р] – парсыз яңгырау, сонор, ярымйомык, тел арты, авыз тартыгы

б) [р] – парсыз яңгырау, йомык, тел алды, авыз тартыгы

5. Җөмләгә төшеп калган дифтонгларны языгыз.

Мал\_ җ\_ көне а\_лга к\_та.

Мал**ай** җ**әй** көне а**вы**лга (а**wы**лга) к**ай**та.

6. Күчерелмә мәгънәле сүз булган сүзтезмәне табыгыз.

а) зәңгәр яулык

ә) **зәңгәр бәхет**

б) зәңгәр күк

7. Ойконимны билгеләгез. .

а) **Чистай шәһәре**

ә) Айгөл

б) Кара диңгез

8. Тезмә кушма җөмләне билгеләгез.

а) Дөрес, кайчагында фриц, килеп, безнең өскә бомбалар ыргытып китә.

ә) Кайвакыт без шулай яшел чирәм өстенә түгәрәкләнеп утырабыз да кесәдә аунаган иске хатларны кат-кат укыйбыз, карточкаларны чыгарып карыйбыз.

б) **Димәк, вакыт күп, ә эш аз.**

9. *Без хәзер фронтка якын гына бер җирдә резервта торабыз* җөмләсендә *резерв* сүзенең аңлатмасын билгеләгез.

а) солдат, рядовой гаскәри

ә) дәүләтнең барлык кораллы көчләре

б) **гаскәри хезмәттән запаска җибәрелгән кешеләр**

10. *Без карточкаларны чыгарып карыйбыз* җөмләсендә *карточкаларны* сүзенең дүрт грамматик мәгънәсен әйтегез.

1) исем сүз төркеме, 2) күплек санда, 3) төшем килешендә, 4) җөмләдә

тәмамлык булып килгән.

**II. Теоретик бирем. (15 балл)**

**Омонимнар турында языгыз һәм мисаллар китерегез.**

Әйтелешләре һәм язылышлары бер үк, әмма мәгънәләре төрле булган сүзләр **омонимнар** (аваздаш сүзләр) дип йөртелә: *чаба* –  *малай чаба, бабай печән чаба, кунаклар кул чаба*. Күп мәгънәле сүзләрдән аермалы буларак, омоним сүзләрнең мәгънәләре арасында бәйләнеш булмый: *йөз* – *йөз (акча берәмлеге), йөз (фигыль), йөз (бит).*

Омонимнарның дүрт төре бар:

1) саф лексик омонимнар – аваз составы ягыннан бер-берсенә охшаш тамыр сүзләр: *бит* – *кеше бите* (лицо); *дәфтәр бите* (лист тетради), *бит* (кисәкчә);

2) омофоннар – язылышлары төрле, әйтелешләре бер үк булган сүзләр: *бал авыз, балавыз; карт аю, картаю*;

3) омографлар – язылышлары бер, әйтелешләре төрле булган сүзләр: *бүлмә́, бү́лмә; басма́, ба́сма;*

4) омоформалар – билгеле бер грамматик формада гына омоним булган сүзләр: *көзге* – сыйфат (осенний), *көзге* – исем (зеркало); *үпкәләр* – исем (лёгкие), *үпкәләр* – фигыль (обидится).

**III. Гамәли-иҗади бирем. (25 балл)**

1. “*Солдатка хат”* дигән темага текст төзеп языгыз. (10 җөмлә) (10 балл)

2. *Юаныч* сүзенә фонетик анализ ясагыз. (6 балл)

Юаныч [йуаны́ч]

Ю-а-ныч

Х ә р е ф л ә р: ю, а, н, ы, ч

А в а з л а р:

[й] – парсыз яңгырау тартык аваз, өрелмәле, сонор, тел уртасы тартыгы;

[у] – иренләшкән, югары күтәрелешле, озын, арткы рәт сузыгы;

[а] – иренләшмәгән, түбән күтәрелешле, озын, арткы рәт сузыгы;

[н] – парсыз яңгырау тартык аваз; сонор, тел алды, борын тартыгы;

[ы] – иренләшмәгән, урта күтәрелешле, кыска, арткы рәт сузыгы;

[ч] – саңгырау, яңгырау пары – [җ], өрелмәле, тел алды, авыз тартыгы.

\_\_\_\_\_\_\_\_

5 х., 6 ав.

Бу сүз сингармонизм законына буйсынган.

3. *Ак* һәм *кара* сүзләре, метафора булып килерлек итеп, икешәр җөмлә төзегез.

(4 балл)

Мисал өчен метафоралар: *ак бәхет, кара кайгы.*

4. Бирелгән фразеологизмнарның русча вариантларын языгыз. (5 балл)

Мәсәлән: телеңне йотарсың – пальчики оближешь, алтын куллы – мастер на все руки, бер чыбыктан сөрелгән – одного поля ягода, кәкре каенга терәтү – обвести вокруг пальца, уртак тел табу – находить общий язык.